सदिया

सदिया (Sadiya) भारत के असम राज्य के पूर्वोत्तरी भाग में तिनसुकिया ज़िले में अरुणाचल प्रदेश की सीमा के समीप स्थित एक ऐतिहासिक स्थान है। यह सुतीया राजवंश की तीसरी राजधानी थी और इसकी स्थापना सन् १२४८ में सुतीया वंश के दूसरे राजा, रत्नध्वजपाल, ने की थी। यह सन् १५२४ तक राजधानी रही। यहाँ उस काल के कई खण्डहर मिलते हैं।"Assam Travel Guide," Swati Mitra, Directorate of Tourism, Assam (India), Eicher Goodearth, 2011, ISBN 9789380262048

 भूगोल 
सदिया वन से ढके हिमालय के निचले पहाड़ों से घिरे १२३ मीटर (४०४ फ़ुट) की ऊँचाई पर एक घास वाले मैदान पर स्थित है। यह क्षेत्र सोतफ़ूल नामक एक चमेली जैसे फूल के लिए प्रसिद्ध है। सदिया के समीप ब्रह्मपुत्र नदी (जो यहाँ पर दिहांग नदी कहलाती है) में उसकी दो मुख्य उपनदियाँ - लोहित नदी और दिबांग नदी - विलय होती हैं। इन संगमों के बाद स्थानीय ब्रह्मपुत्र की चौड़ाई बहुत अधिक है।

 इन्हें भी देखें 
 ढोला-सदिया सेतु
 तिनसुकिया ज़िला

 सन्दर्भ 

श्रेणी:तिनसुकिया ज़िला
श्रेणी:असम के नगर
श्रेणी:तिनसुकिया ज़िले के नगर